মোহিত রায়না

মোহিত রায়না (জন্ম: ১৪ আগস্ট ১৯৮২) একজন ভারতীয় অভিনেতা, যিনি হিন্দি চলচ্চিত্র এবং টেলিভিশনে অভিনয় করেন। তিনি একটি কল্পবিজ্ঞান অনুষ্ঠান অন্তরীক্ষ (২০০৪) এর মাধ্যমে তার অভিনয় জীবন শুরু করেন এবং পরে ডন মুথু স্বামী (২০০৮) চলচ্চিত্রে অভিনয় করেন। টেলিভিশন ধারাবাহিক দেবাদিদেব মহাদেব এবং মহাভারত- এ হিন্দু দেবতা শিবের প্রধান ভূমিকার জন্য সবচেয়ে বেশি পরিচিত, যার আগে তিনি চেহরা (২০০৯) এবং গঙ্গা কি ধীজ (২০১০) সহ টেলিভিশন ধারাবাহিকে অভিনয় করেছিলেন।

প্রারম্ভিক জীবন 
মোহিত রায়না ১৪ আগস্ট ১৯৮২ সালে একজন কাশ্মীরি পন্ডিত পরিবারে জন্মগ্রহণ করেন । তিনি জম্মুর কেন্দ্রীয় বিদ্যালয় স্কুলে শিক্ষিত হন এবং জম্মু বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। মডেলিংয়ে ক্যারিয়ার শুরু করার জন্য তিনি মুম্বাইতে চলে আসেন। তিনি আশা করেছিলেন যে মডেলিং তার জন্য অভিনয়ের পাথেয় হবে এবং তার কিশোর বয়সের ১০৭ কিলোগ্রাম ওজন থেকে ২৯ কিলোগ্রাম কমিয়েছেন যেন তিনি ২০০৫ গ্রাসিম মিস্টার ইন্ডিয়া মডেলিংয়ে অংশগ্রহণ করতে পারেন। প্রতিযোগিতা সেই প্রতিযোগিতায় তিনি সেরা পাঁচ প্রতিযোগীর মধ্যে স্থান পেয়েছিলেন।

ব্যক্তিগত জীবন
২০২২ সালে ১ জানুয়ারি মোহিত তার দীর্ঘদিনের বান্ধবী অদিতি চন্দ্রকে বিয়ে করেছেন। ২০২৩ সালের ১৬ মার্চ এই দম্পতি একটি কন্যা সন্তান লাভ করেন।

কর্মজীবন 
২০০৪ সালে অন্তরীক্ষ নামে একটি সায়েন্স ফিকশন টেলিভিশন অনুষ্ঠান দিয়ে মোহিতের অভিনয় জীবন শুরু হয়েছিল। ২০০৮ সালে, তিনি কমেডি চলচ্চিত্র ডন মুথু স্বামী- তে জয় কিষাণ চরিত্রে অভিনয় করেন, যেটি বক্স অফিসে সফল হয়নি এবং তাকে টেলিভিশনের কাজে ফিরে আসতে বাধ্য করে। ২০০৯ সালে তিনি চেহরা টিভি সিরিজে উপস্থিত ছিলেন, একটি সাসপেন্স নাটক যা একটি প্রতিবন্ধী মেয়েকে ঘিরে আবর্তিত হয়েছিল। মোহিত তার স্বামী গারভের ভূমিকায় অভিনয় করেছিলেন, একজন তরুণ ব্যবসায়ী টাইকুন। তিনিও বন্দিনী এ ও উপস্থিত ছিলেন।

২০১১ সালে, তিনি নিখিল সিনহার দেবাদিদেব মহাদেব - এ প্রধান চরিত্রে অভিনয় করেছিলেন। ধারাবাহিকটি দেবতা শিবকে প্রাধাণ্য দিয়ে নির্মিত এবং সতী ও পরে পার্বতীর সাথে তার বিবাহের মাধ্যমে একজন সন্ন্যাসী থেকে একজন গৃহকর্তায় তার যাত্রা চিত্রিত করে। মোহিত এই ভূমিকার জন্য তার শারীরিক গঠনের উন্নতির জন্য কাজ করেছিলেন, এবং ভারতীয় শাস্ত্রীয় নৃত্য কথক শিখতে শুরু করেছিলেন, যা শিবের ভূমিকার অবিচ্ছেদ্য অংশ। টাইমস অফ ইন্ডিয়া বলেছে যে ভূমিকাটি তার "ফ্যাব অ্যাবস, হাঁসি এবং অভিনয় চপস" এর কারণে ভক্তদের কাছে প্রচুর জনপ্রিয়তা পান। এবং এই ধারাবাহিকে একাই ৫২টি চরিত্রে অভিনয়ের জন্য লিম্কা বুক অব রেকর্ডসে স্থান পেয়েছেন।

মোহিত কালারস টিভির ঐতিহাসিক ধারাবাহিক চক্রবর্তী অশোক সম্রাটে প্রাপ্তবয়স্ক সম্রাট অশোকের চরিত্রে অভিনয় করেছেন। ধারাবাহিকটি ২০১৬ সালের ২ মে  থেকে সম্প্রচার শুরু হয়। অশোকের পরে, মোহিত ২১ সরফরোশ - সারাগড়ী ১৮৯৭ এ হাবিলদার ইশার সিং- এর ভূমিকায় অভিনয় করেছিলেন যা সারাগড়ীর যুদ্ধের উপর ভিত্তি করে তৈরি।

১১ জানুয়ারী ২০১৯ এ মুক্তিপ্রাপ্ত বলিউড চলচ্চিত্র উরি: দ্য সার্জিক্যাল স্ট্রাইকে মোহিত মেজর করণ কাশ্যপের ভূমিকায় অভিনয় করেছিলেন।

তিনি দিয়া মির্জার বিপরীতে অভিনয় করা জি৫ ওয়েব ধারাবাহিক কাফির দিয়ে তার ওয়েবে আত্মপ্রকাশ করেন।

মুম্বাই ডায়েরি ২৬/১১ ধারাবাহিকে ডাঃ কৌশিক ওবেরয়ের চরিত্রে অভিনয় করছেন। অনুষ্ঠানটি নিখিল আডবাণী দ্বারা তৈরি এবং প্রযোজনা করেছে এম্মে এন্টারটেইনমেন্ট । এতে আরও অভিনয় করেছেন কঙ্কনা সেন শর্মা, টিনা দেশাই এবং শ্রেয়া ধন্বন্তরী ৷

চলচ্চিত্রের তালিকা

চলচ্চিত্র

টেলিভিশন

ওয়েব ধারাবাহিক

পুরস্কার এবং মনোনয়ন

তথ্যসূত্র

বহিঃসংযোগ

 
 
 

১৯৮২-এ জন্ম
জীবিত ব্যক্তি
কাশ্মীরি ব্যক্তি
ভারতীয় পুরুষ মডেল
ভারতীয় চলচ্চিত্র অভিনেতা
ভারতীয় টেলিভিশন অভিনেতা
হিন্দি চলচ্চিত্র অভিনেতা
২১শ শতাব্দীর ভারতীয় অভিনেতা
জম্মু (শহর) এর ব্যক্তি